পুলিশ জানিয়েছে, কয়েক মাস আগে দার্জিলিংয়ের প্রধান নগরের বাসিন্দা ওই কিশোরীর সঙ্গে আলাপ হয় এলাকারই সুস্মিতা রায় ওরফে মাম্পি নামে এক তরুণী এবং রূপম নামে এক যুবকের। কলকাতায় বেড়াতে যাওয়ার নাম করে ৩০ অগস্ট কিশোরীকে সঙ্গে নিয়ে শিলিগুড়ি থেকে ট্রেনে ওঠে তারা। পরের দিন ট্রেন থেকে নেমে শিয়ালদা সংলগ্ন একটি হোটেলে ওঠে। সেখানে কিশোরীকে বিশ্রাম নিতে বলে ঘর থেকে চলে যায় দুই যুবক-যুবতী। সন্ধ্যায় সেখানে আসে সুস্মিতা ও আরও তিন অপরিচিত। অভিযোগ, ওই তিন জন কিশোরীর সঙ্গে অসভ্যতা শুরু করে। কিশোরীর প্রতিবাদ করলে তারা সাফ বলে দেয়, তাকে কুড়ি হাজার টাকায় কিনে নেওয়া হয়েছে। শনিবার বারাণসী নিয়ে যাওয়ার কিশোরীকে তারা নিয়ে আসে হাওড়ায়।